黃默堂墓

黃默堂墓係南宋人黃默堂嘅墓，喺廣東深圳福田區蓮花山西北山坡。黃係深圳下沙村開基之祖。2002年，黃默堂墓成為廣東省文物保護單位。

黃默堂墓喺南宋淳祐八年建造，用花崗岩砌成，墓碑嵌喺六邊形塔型嘅碑座正面，墓碑前方係石作須彌座祭台。

古墓形狀好似一把交椅，闊3.6米、深3米、殘高2米多啲。墓塔上部曾經被毀，修復後高45公分、闊22公分。墓碑刻有碑文：「默堂黃居士塔。公以頓悟，得大堅固，留頌西歸，壽六旬五。淳祐戊申，書云晦日，敕嶺之陽，卜云其吉。奉塔五子：中行、中銳、中建、中立、中通，遷志」。

墓前以及墓北邊有黃默堂後人黃菊坡、黃觀禮等人嘅墓葬。

類:福田區
類:深圳建築
類:南宋